กลืนน้ำลายหรือทานอาหารไม่ค่อยได้เลยค่ะ เจ็บคอมาก ถ่ายรูปมาดูพบบริเวณที่รู้สึกเจ็บในลำคอมีจุดสีขาว 2 จุดบวมแดงคล้ายหนอง อยากทราบว่าตัวเองเป็นอะไร จะหายไปเองไหมคะ หรือต้องเอาหนองออก รูป ⬆️⬆️⬆️
สวัสดีค่ะ จากในรูปคือการมีตุ่มหนองบริเวณหลังคอและเพดานปากอาการกลืนเจ็บ อาจมีสาเหตุจาก-คออักเสบและติดเชื้อ อาจเกิดได้จากเชื้อไวรัสและแบคทีเรีย โดยแยกจากการตรวจร่างกายและตรวจดูเม็ดเลือดขาวในเลือด อาจจะมีตุ่มหนองดังในรูปได้ กรณีติดเชื้อแบคทีเรีย-ต่อมทอนซิลอักเสบ แต่จากในรูปไม่ใช่ตุ่มหนองที่ต่อมทอนซิล-การติดเชื้อไวรัสเอ็บสไตน์บาร์ที่ทำให้เกิดโรคโมโนนิวคลิโอสิส (Mononucleosis) อาจมีคอแดง มีไข้ อ่อนเพลีย ม้ามโต-โรคไข้หวัดใหญ่ มักมีไข้สูง หนาวสั่น ปวดเมื่อยตามตัวร่วมด้วยโดยส่วนใหญ่แล้ว คออักเสบมีหนอง ไม่จำเป็นต้องเจาะระบายหนองออกค่ะ สามารถลองรับประทานยาฆ่าเชื้อตามที่แพทย์สั่งและติดตามอาการดูก่อนได้ จึงควรไปพบแพทย์เพื่อตรวจร่างกายและรับยาฆ่าเชื้อการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด หลีกเลี่ยงการใช้เสียง อมยาอมแก้เจ็บคอได้ หากต้องไปในที่ชุมชนควรใส่หน้ากากอนามัย หลีกเลี่ยงอากาศแห้งหรือเย็นจัดๆ